Værelset levede fint op til mine forventninger, behagelig seng, fint med opbevaringsplads gode bad og toiletforhold, samt adgang til køkken - og ikke mindst baghave med græs. Wayne er sjov og meget lattermild og vi kom rigtigt godt ud af det sammen. Lørdag morgen lavede han morgenmad til os der boede der, så jeg mødte et fransk par og et canadisk par, samt Waynes veninde. Vi havde en rigtig hyggelig morgenmad, med gode snakke. Stedet ligger 5 min fra indkøb og subway. Restauranten Red Rooster som er omtalt i Lonely Planet ligger lige om hjørnet. Det var spændende at bo i Harlem og helt uden problemer. Det er ikke sidste gang jeg har boet hos Wayne.